./data/phi0914/phi0014/phi0914.phi0014.perseus-lat2.xml
SemproniusAtratinusQ FabiusUibulanus   peregrina res, sed memoria digna traditur eo anno facta,       Uolturnum, Etruscorum urbem, quae nunc Capua est, ab Samnitibus captam,       Capuamque ab duce eorum Capye uel, quod propius uero est, a campestri agro       appellatam   cepere autem, prius bello       fatigatis Etruscis, in societatem urbis agrorumque accepti, deinde festo die       graues somno epulisque incolas ueteres noui coloni nocturna caede adorti             his rebus actis, consules ii, quos       diximus, idibus Decembribus magistratum occepere  iam non solum qui ad id missi       erant rettulerant imminere Uolscum bellum,  sed       legati quoque ab Latinis et Hernicis nuntiabant non ante unquam Uolscos nec       ducibus legendis nec exercitui scribendo intentiores fuisse;  uolgo fremere aut in perpetuum arma bellumque obliuioni       danda iugumque accipiendum, aut iis cum quibus de imperio certetur, nec uirtute       nec patientia nec disciplina rei militaris cedendum esse   haud uana attulere; sed nec perinde patres moti sunt, et           C Sempronius cui ea prouincia sorti euenit tamquam constantissimae rei fortunae       fretus, quod uictoris populi aduersus uictos dux esset omnia temere ac       neglegenter egit,  adeo ut disciplinae Romanae       plus in Uolsco exercitu quam in Romano esset  ergo fortuna, ut saepe alias,       uirtutem est secuta   primo proelio, quod ab       Sempronio incaute inconsulteque commissum est, non subsidiis firmata acie, non       equite apte locato concursum est   clamor       indicium primum fuit qua res inclinatura esset, excitatior crebriorque ab hoste       sublatus: ab Romanis dissonus, impar, segnius saepe iteratus [incerto clamore]       prodidit pauorem animorum   eo ferocior       inlatus hostis urgere scutis, micare gladiis  altera ex parte nutant       circumspectantibus galeae, et incerti trepidant applicantque se turbae;            signa nunc resistentia deseruntur ab       antesignanis, nunc inter suos manipulos recipiuntur  nondum fuga certa, nondum       uictoria erat; tegi magis Romanus quam pugnare; Uolscus inferre signa, urgere       aciem, plus caedis hostium uidere quam fugae